**ΥΠΟΥΡΓΕΙΟ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ**

**ΕΦΟΡΕΙΑ ΑΡΧΑΙΟΤΗΤΩΝ ΚΟΖΑΝΗΣ**

**ΔΕΛΤΙΟ ΤΥΠΟΥ**

Η Εφορεία Αρχαιοτήτων Κοζάνης, στο πλαίσιο εορτασμού της Ευρωπαϊκής Ημέρας Μουσικής, διοργανώνειστο Αρχοντικό Γρ. Βούρκα στην Κοζάνη, την **Πέμπτη 20 Ιουνίου 2019** και ώρα **21:00**, μουσική εκδήλωση με τίτλο:

***«Παράξενες Λιακάδες… στο Αρχοντικό Γρηγορίου Βούρκα»***

Η Κωνσταντίνα Τεντόγλου, ο Μάκης Καβούκας και ο Φίλιππος Γιαννάκης θα μας ταξιδέψουν με τις μουσικές αναζητήσεις τους και με τη νέα τους δουλειά *«Παράξενες Λιακάδες».*

Το 1982, σύμφωνα με το Δίκτυο της Ευρωπαϊκής Γιορτής της Μουσικής, την 21η Ιουνίου – συμβολική ημερομηνία λόγω του θερινού ηλιοστασίου – με πρωτοβουλία του τότε Γάλλου Υπουργού πολιτισμού Jack Lang και την υποστήριξη του Γαλλικού Υπουργείου Πολιτισμού, γιορτάστηκε στη Γαλλία για πρώτη φορά η Γιορτή της Μουσικής, με σκοπό να βγούνε «όλοι οι μουσικοί στους δρόμους». Εδώ και 20 χρόνια, χιλιάδες ερασιτέχνες, ανερχόμενοι και καταξιωμένοι καλλιτέχνες παρουσιάζουν ζωντανά την μουσική σε χιλιάδες πολίτες προσφέροντας μια μοναδική ευκαιρία στο κοινό να ανακαλύψει, να γνωρίσει και να απολαύσει πολλές φορές σε απρόσμενα σημεία της χώρας, μουσικές όλων των ειδών.

Στο πλαίσιο της εκδήλωσης, το Αρχοντικό θα παραμείνει ανοιχτό κατά τις ώρες 18:00-23:00.

**Η είσοδος στην εκδήλωση και στο Αρχοντικό είναι ελεύθερη.**